Bekende sangers by radiostasie se verjaardag | News24
Bekende sangers by radiostasie se verjaardag
LuisterFM raak twee jaar oud en dit beteken dat daar hierdie naweek behoorlik fees ge- vier gaan word by Londtpark sportklub in die Baai.
Dié partytjie skop om 18:00 af met sangers soos Nicholis Louw en Snotkop. Die hekke maak al 16:00 oop. Saterdag maak die hekke 09:00 oop en behalwe vir kunstenaars soos Irene-Louise van Wyk, Dirk van der Westhuizen en Deon Groot sal daar baie ander aktiwiteite wees vir die hele gesin se vermaak.
Die dag begin met ’n damestee om 09:00 met Annelisa Weiland, of dan Hilda van 7de Laan, as die spesiale gas is.
Vir die manne is daar uitstallings van motors, oud en nuut sowel as XWE rofstoei.
Sondag is dit Erfenisdag én Braaidag en die vure gaan hoog brand om dié dag ordentlik te vier. Van sosaties, skilpadjies tot skaapkop is op die spyskaart en Manie Jackson sal die fees afsluit.
Kaartjies is R80 per dag of R180 vir die hele naweek as jy dit voor Vrydag by Westway Cafe, Despatch Deli of die Cuyler Butchery koop. By die hekke sal ‘n dagkaartjie jou R100 en ‘n naweekkaartjie jou R200 kos.